**Jegyzőkönyv**

**Nagykovácsi Nagyközség Önkormányzat**

**Képviselő-testületének rendes nyílt üléséről**

**Az ülés helye: Öregiskola Közösségi Ház és Könyvtár**

 **2094 Nagykovácsi Kossuth L. utca 78.**

**Időpontja: 2016. december 15. (csütörtök) 17 óra**

**Meghívott képviselők:** Kiszelné Mohos Katalin polgármester, Szemesy Barbara alpolgármester, Bánóczi Margit képviselő, Fodor Attila képviselő, Gerely Gábor képviselő, Honti Zoltán képviselő, dr. Klein Katalin képviselő, Dr. Szabó András Lajos képviselő, Tegzes Endre képviselő, dr. Fegyveres-Fiskál Gábor alpolgármester

**Meghívottak:** dr. Szelenczy Gabriella Budakeszi Járási Hivatal vezetője, Dr. Klein Ferenc Német Nemzetiségi Önkormányzat elnöke. Oktatási, kulturális, sport, turisztikai és környezetvédelmi bizottság tagjai: Kropkó Péter, Gerlóczyné Furulyás Katalin. Pénzügyi és településfejlesztési bizottság tagjai: Horváthné Holéczy Katalin, Erdélyi Zoltán. Ügyrendi, összeférhetetlenségi, jogi és külső kapcsolatok bizottság tagjai: dr. Lovas András, dr. Borók György. Egészségügyi és szociális bizottság tagjai: Pintér Tünde, Karczewicz Ágnes. Diószeghy Tünde Öregiskola Közösségi Ház és Könyvtár vezetője, Fehér Imre Nagykovácsi Általános Iskola igazgatója, Szabó Orsolya Kispatak Óvoda vezetője, Kántor Ágnes NATÜ Kft. ügyvezetője, Móczár Ágnes Lenvirág Bölcsőde és Védőnői Szolgálat intézményvezetője, Pintér Lajos Budakeszi Rendőrőrs parancsnoka

**Meghívottak a hivatalból:** Papp István jegyző, dr. Halmosi-Rokaj Odett mb. aljegyző, Györgyi Zoltán főépítész, Perlaki Zoltán osztályvezető, Grégerné Papp Ildikó osztályvezető

**Megjelent képviselők:** Kiszelné Mohos Katalin polgármester, Szemesy Barbara alpolgármester, Bánóczi Margit képviselő, Fodor Attila képviselő, Gerely Gábor képviselő, Honti Zoltán képviselő, dr. Klein Katalin képviselő, Dr. Szabó András Lajos képviselő, Tegzes Endre képviselő, dr. Fegyveres-Fiskál Gábor alpolgármester

**Megjelentek a hivatalból:** Papp István jegyző, dr. Halmosi-Rokaj Odett mb. aljegyző, Györgyi Zoltán főépítész, Perlaki Zoltán osztályvezető, Grégerné Papp Ildikó osztályvezető, Kissné Szalay Erzsébet jegyzőkönyvvezető

**Megjelentek továbbá:** dr. Major Miklós Budakeszi Járási Hivatal vezető-helyettes, dr. Klein Ferenc Német Nemzetiségi Önkormányzat elnöke, Diószeghy Tünde Öregiskola Közösségi Ház és Könyvtár vezetője, Kántor Ágnes NATÜ Kft. ügyvezetője, Móczár Ágnes Lenvirág Bölcsőde vezetője, Kántor Ágnes NATÜ Kft. ügyvezetője, Pintér Tünde EÜB tag, Bodor-Szalai Flóra NATÜ Kft., Szathmáriné Mácsai Rita NATÜ Kft., Molnár András, Kacziba Márta, Kiszel István

**Kiszelné Mohos Katalin polgármester:** Szeretettel és nagy tisztelettel köszöntöm a megjelenteket. Megkezdjük a mai rendes ülésünket. Egy szomorú hírrel kell kezdenem. Mindenki számára köztudott, hogy Cserháti Imréné, Ica néni temetése szombaton 11 órakor lesz. Mindenki nevében mondhatom, hogy emlékét örökre megőrizzük. Aki ismerte őt, az soha nem felejti el. 37 éven át volt óvodánk vezetője, sok száz gyermek növekedett fel a keze alatt. Biztos vagyok benne, hogy aki ismerte őt, emlékét megőrzi, soha nem felejti. Kis megemlékezéssel készültünk, egy szál rózsával és a gyertya érte ég. Kérem képviselőtársaimat, hogy egy perc néma főhajtással emlékezzünk meg róla.

Most vidámabb témák jönnek. A mai nappal lezárult az aljegyző pályázat kiválasztási eljárása. Bemutatom új aljegyzőnket, dr. Halmosi-Rokaj Odettet. 2017. január 1-jétől ő fogja betölteni ezt a pozíciót a hivatalban. Gratulálunk, és jó munkát kívánunk.

A mai napon aláírtuk a szerződéseket az Érdi Tankerületi Központtal. Sárközi Márta, a központ vezetője a mai napon itt járt nálunk, próbáltuk őt meghívni a mai testületi ülésre, azonban annyira sok feladata van, hogy nem tudott eleget tenni a meghívásunknak. Ígéretet kaptunk arra, hogy a közeljövőben, várhatóan januárban el fog jönni egy rövid bemutatkozásra testületi ülésünkre. Bátran mondhatom, hogy az együttműködés remek, bízom benne, hogy se a gyerekek, se a pedagógusok, se a szülők nem fognak semmit észrevenni az átadás-átvételből. Az a legfontosabb, hogy az oktatás, nevelés zökkenőmentesen menjen tovább.

Most az advent időszakában az önkormányzat a korábbi gyakorlatnak megfelelően idén is élelmiszercsomagokat állított össze a rászoruló családok, illetve egyedülállók számára. A napokban befejeződik ezeknek a csomagoknak a kiszállítása, összesen 68 db csomagról van szó. A csomagokat gazdagítják a szaloncukrok, melyet a nagykovácsi lakosok adományoztak.

A másik, amit szintén megtettünk idén is, tűzifát szállítottunk ki 37 háztartásba.

Ezek után elkezdhetjük az ülésünket. Megállapítom, hogy az ülés határozatképes, a testületből 9 fő jelen van. Térjünk át a napirendre. A kiküldötthöz képest annyi változás van, hogy az utolsó, zárt ülés napirendi pontja lekerül, mivel a kérvényező írásban visszavonta kérelmét. Kérdezem, hogy van-e a módosított napirenddel kapcsolatban javaslat, hozzászólás? Nincs, akkor szavazásra teszem fel a mai ülés módosított napirendjét. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**130/2016. (XII. 15.) HATÁROZATA**

**Tárgy: A Képviselő-testület 2016. december 15-én megtartott ülésének napirendje**

Nagykovácsi Nagyközség Önkormányzat Képviselő-testülete úgy dönt, hogy 2016. december 15-i ülésén a következő napirendi pontokat tárgyalja.

***Nyílt ülés:***

1. **Nagykovácsi Nagyközség Önkormányzata 2017. évi átmeneti gazdálkodásáról szóló rendelet megalkotása E – 110**
2. **Döntés illetményalap emeléséről E – 118**
3. **Döntés a nem közművel összegyűjtött háztartási szennyvíz begyűjtésére vonatkozó közszolgáltatás helyi szabályairól szóló önkormányzati rendelet megalkotásáról E – 122**
4. **Egészségügyi alapellátási körzetekről szóló rendelet módosítása E – 112**
5. **Döntés a 2017. évi belső ellenőrzési terv elfogadásáról E – 109**
6. **Elvi döntés fejlesztési hitel felvételéről E – 119**
7. **Döntés a Nagykovácsi Településüzemeltetési Kft. jogutód nélküli megszüntetéséről és a településüzemeltetési közfeladatok intézményi formában történő ellátásáról E – 125**
8. **Döntés Nagykovácsi Nagyközség Önkormányzat tulajdonában lévő víziközművek 2017-2032 éves gördülő fejlesztési tervének elfogadásáról, valamint a DMRV Zrt-vel kötendő kiegészítő megállapodás aláírásáról**

**E – 123**

1. **Döntés Esztergom Város Duna-Vértes Köze Regionális Hulladékgazdálkodási Társuláshoz való csatlakozásáról E – 111**
2. **A Nagykovácsi Német Nemzetiségi Önkormányzattal kötött együttműködési megállapodás felülvizsgálata E – 108**
3. **Az Öregiskola Közösségi Ház és Könyvtár Alapító Okiratának módosítása és a módosító okirat elfogadása E – 116**
4. **Az Öregiskola Közösségi Ház és Könyvtár 2017. évi munkatervének elfogadása E – 107**
5. **Nagykovácsi Kulturális Stratégiája 2017-2021 elfogadása E – 124**
6. **A Lenvirág Bölcsőde és Védőnői Szolgálat Alapító Okiratának módosítása és a módosító okirat elfogadása E – 117**
7. **Nagykovácsi Nagyközség Önkormányzata kormányzati funkcióinak felülvizsgálata E – 114**
8. **Döntés a Száva utcai negyedik orvosi rendelő bérleti díjáról E – 115**
9. **Döntés a gyermekorvosi rendelő bérleti szerződéseiről E – 113**
10. **Döntés a Nagykovácsi Kossuth Lajos utca 56. szám alatti önkormányzati tulajdonba kerülő üzlethelyiség bérleti díjáról E – 120**

**Határidő:** azonnal

**Felelős:** polgármester

**1. napirendi pont**

**Nagykovácsi Nagyközség Önkormányzata 2017. évi átmeneti gazdálkodásáról szóló rendelet megalkotása**

**Kiszelné Mohos Katalin polgármester:** Kérem Perlaki Zoltán osztályvezető urat, hogy röviden tájékoztassa a testületet.

**Perlaki Zoltán osztályvezető:** *Röviden ismertette az előterjesztést.*

**Kiszelné Mohos Katalin polgármester**: Az előterjesztést a Pénzügyi és az Ügyrendi bizottság is tárgyalta. Először átadom a szót elnök úrnak, hogy ismertesse a Pénzügyi bizottság álláspontját.

**Tegzes Endre PB elnöke:** A Pénzügyi bizottság az előterjesztést megtárgyalta és 4 igen, 1 tartózkodással elfogadásra javasolja a Képviselő-testületnek.

**Kiszelné Mohos Katalin polgármester**: Köszönöm. Átadom a szót elnök asszonynak, hogy ismertesse az Ügyrendi bizottság álláspontját.

**Bánóczi Margit ÜB elnöke:** Az Ügyrendi bizottság az előterjesztést megtárgyalta és egyhangúlag elfogadásra javasolja a Képviselő-testületnek.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása. Nincs. Akkor kérem, hogy szavazzunk a rendelettervezetről. Elfogadásához minősített többség szükséges. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat és tartózkodás nélkül megalkotta Nagykovácsi Nagyközség Önkormányzata 22/2016. (XII. 19.) számú rendeletét 2017. évi átmeneti gazdálkodásáról.**

**2. napirendi pont**

**Döntés illetményalap emeléséről**

**Kiszelné Mohos Katalin polgármester:** *Röviden ismertette az előterjesztést.* Az előterjesztést a Pénzügyi bizottság tárgyalta. Átadom a szót elnök úrnak, hogy ismertesse a Pénzügyi bizottság álláspontját.

**Tegzes Endre PB elnöke:** A rendelettervezetet a Pénzügyi bizottság megtárgyalta és egyhangúlag a „B” változatot, a 20%-os emelést javasolja elfogadásra a Képviselő-testület számára.

**Kiszelné Mohos Katalin polgármester**: Köszönöm. Kérdezem, hogy van-e kérdés, hozzászólás? Nincs. Akkor először a határozati javaslatról szavazzunk. A „B” változatot teszem fel szavazásra. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**131/2016. (XII. 15.) HATÁROZATA**

**Tárgy: Döntés illetményalap emeléséről**

Nagykovácsi Nagyközség ÖnkormányzatánakKépviselő-testülete úgy dönt, hogy a 38.650,-Ft-os köztisztviselői illetményalap 46.400 Ft-ra való emelését támogatja (20%-os emelés).

**Határidő:** 2017. január 1.

**Felelős**: polgármester, jegyző

**Kiszelné Mohos Katalin polgármester:** Köszönöm. Most pedig szavazzunk a rendelettervezetről az előterjesztésben foglaltak szerint. Elfogadásához minősített többség szükséges. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat és tartózkodás nélkül megalkotta 23/2016. (XII. 19.) számú rendeletét a köztisztviselői illetményalapról.**

**Papp István jegyző**: A keddi utolsó parlamenti ülésnap egyik döntése, hogy a Kormány előterjesztésére az Országgyűlés törvény-módosítással úgy döntött, hogy a polgármesterek illetményét rendezi. Egy új bértáblát megadva, több sort, több – település nagyságnak megfelelő – illetmény szorzót alkalmazva. Ezáltal a két éves adósságát törlesztette, és jelentős mértékben módosította a polgármesterek fizetését. A pontos összeget januárban fogjuk tudni, a döntés január 1-jével lép hatályba.

**3. napirendi pont**

**Döntés a nem közművel összegyűjtött háztartási szennyvíz begyűjtésére vonatkozó közszolgáltatás helyi szabályairól szóló önkormányzati rendelet megalkotásáról**

**Kiszelné Mohos Katalin polgármester:** Kérem dr. Halmosi-Rokaj Odett mb. aljegyző asszonyt, hogy röviden tájékoztassa a testületet.

**dr. Halmosi-Rokaj Odett mb. aljegyző:** *Röviden ismertette az előterjesztést.*

**Kiszelné Mohos Katalin polgármester:** Köszönöm.Az előterjesztést a Pénzügyi bizottság és az Ügyrendi bizottság is tárgyalta. Átadom a szót először Tegzes Endre elnök úrnak, hogy ismertesse a bizottság álláspontját.

**Tegzes Endre PB elnöke**: A rendelettervezetet a Pénzügyi bizottság hosszasan tárgyalta, nem volt teljes az egyetértés, és 2 igen, 2 tartózkodás és 1 nem szavazat született.

**Kiszelné Mohos Katalin polgármester:** Köszönöm, gondolom, hogy valami félreérzés lehetett, hiszen ebben a kérdésben túl sok választási lehetőségünk nincs, mivel kell rendeletet alkotnunk ebben a témában. Kérem Bánóczi Margit elnök asszonyt, hogy ismertesse az Ügyrendi bizottság álláspontját.

**Bánóczi Margit ÜB elnöke:** Az Ügyrendi bizottság az előterjesztést megtárgyalta és egyhangúlag elfogadásra javasolja a Képviselő-testületnek.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása. Nincs. Akkor kérem, hogy szavazzunk a rendelettervezetről az előterjesztésben foglaltak szerint. Elfogadásához minősített többség szükséges. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 7 igen, 2 tartózkodással megalkotta 24/2016. (XII. 19.) számú rendeletét a nem közművel összegyűjtött háztartási szennyvíz begyűjtésére vonatkozó közszolgáltatás helyi szabályairól.**

**4. napirendi pont**

**Egészségügyi alapellátási körzetekről szóló rendelet módosítása**

**Kiszelné Mohos Katalin polgármester:** *Röviden ismertette az előterjesztést.* Az előterjesztést az Ügyrendi bizottság tárgyalta. Átadom a szót elnök asszonynak, hogy ismertesse a bizottság álláspontját.

**Bánóczi Margit ÜB elnöke**: Az Ügyrendi bizottság az előterjesztést megtárgyalta és egyhangúlag elfogadásra javasolja a Képviselő-testületnek.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása. Nincs. Akkor most szavazásra teszem fel a rendelettervezetet az előterjesztésben foglaltak szerint. Elfogadásához minősített többség szükséges. Indítható a szavazás.

Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat nélkül megalkotta 25/2016. (XII. 19.) számú rendeletét az egészségügyi alapellátási körzetekről szóló 18/2016. (IX. 23.) önkormányzati rendelet módosításáról.

**5. napirendi pont**

**Döntés a 2017. évi belső ellenőrzési terv elfogadásáról**

**Kiszelné Mohos Katalin polgármester:** Átadom a szót jegyző úrnak, hogy ismertesse az előterjesztést.

**Papp István jegyző**: *Röviden ismertette az előterjesztést.* A Pénzügyi bizottság ülésén módosító javaslatot fogalmaztak meg, az előterjesztő elfogadja a javaslatokat, így egy szavazással dönthet a Képviselő-testület.

**Kiszelné Mohos Katalin polgármester:** Köszönöm. Az előterjesztést a Pénzügyi bizottság tárgyalta. Átadom a szót elnök úrnak, hogy ismertesse a bizottság álláspontját.

**Tegzes Endre PB elnöke:** A Pénzügyi bizottság az előterjesztést megtárgyalta. A módosítási javaslatunk a 7. napirendi ponttal függ össze, és a Natü Kft. Áfa-bevallási, valamint befizetési és visszaigénylési gyakorlatának ellenőrzésére vonatkozik. A bizottság a módosítással egyhangúlag elfogadásra javasolja a belső ellenőrzési tervet a Képviselő-testületnek.

**Kiszelné Mohos Katalin polgármester:** Köszönöm. Van-e kérdés, hozzászólás?

**Fodor Attila**: A bizottságnak ezen kívül volt még egy kérése. Mégpedig az, hogy az ellenőrzésekről folyamatosan kapjon tájékoztatást a Képviselő-testület. Így, amennyiben valami probléma van, rögtön tud reagálni a testület.

**Papp István jegyző:** A befogadó nyilatkozat erre is vonatkozik.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása. Nincs. Akkor szavazzunk a határozati javaslatról a Pénzügyi bizottság módosító indítványával együtt. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**132/2016. (XII. 15.) HATÁROZATA**

**Tárgy: Döntés a 2017. évi belső ellenőrzési terv elfogadásáról**

Nagykovácsi Nagyközség Önkormányzatának Képviselő-testülete úgy dönt, hogy alábbiak szerint fogadja el az Önkormányzat és intézményeire vonatkozó 2017. évi belső ellenőrzési tervet:

**Nagykovácsi Nagyközség Önkormányzat és intézményei 2017. évi belső ellenőrzési terve**

|  |  |  |  |  |
| --- | --- | --- | --- | --- |
| **Feladat megnevezése** | **Ellenőrzött szerv** | **Ellenőrzés időpontja** | **Ellenőrzés módszere (célja)** | **Kapacitás igény (munkanap)** |
| Natü Kft. Áfa-bevallási, valamint befizetési és visszaigénylési gyakorlatának ellenőrzése | NATÜ Kft. | február | szabályszerűségi ellenőrzés | 12 |
| Az Önkormányzat intézményei költségvetésének tervezése | Polgármesteri Hivatal, Bölcsőde, Óvoda, Öregiskola | május | teljesítmény ellenőrzés | 20 |
| A Német Nemzetiségi Önkormányzat, a civilszervezetek támogatásának/elszámolásának ellenőrzése | Német Nemzetiségi Önkormányzat Polgármesteri Hivatal | június | szabályszerűségi ellenőrzés | 20 |
| Az önkormányzati gazdálkodás ellenőrzése | Polgármesteri Hivatal, Intézmények | szeptember | szabályszerűségi ellenőrzés | 12 |
| Az önkormányzati ingatlanvagyonkataszter, valamint a vagyon kimutatás ellenőrzése | Polgármesteri Hivatal | október | teljesítmény ellenőrzés | 10 |
| Összesen: |   |   |   | 74 |

Nagykovácsi Nagyközség Önkormányzatának Képviselő-testülete felkéri a jegyzőt, hogy az egyes ellenőrzések megállapításairól folyamatosan tájékoztassa a Képviselő-testületet.

**Határidő**: azonnal

**Felelős:** jegyző

**6. napirendi pont**

**Elvi döntés fejlesztési hitel felvételéről**

**Kiszelné Mohos Katalin polgármester:** *Röviden ismertette az előterjesztést.* Az előterjesztést a Pénzügyi bizottság tárgyalta. Átadom a szót elnök úrnak, hogy ismertesse a bizottság álláspontját.

**Tegzes Endre PB elnöke**: A Pénzügyi bizottság az előterjesztést megtárgyalta és ebben az esetben is módosító indítványt tett. Azt javasoltuk, hogy a Vértes utca helyett a Kálvária sétány felújítása kerüljön a határozatba. A módosítással 3 igen 1 nem és 1 tartózkodással javasolja elfogadásra a bizottság a határozati javaslatot a Képviselő-testületnek.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása.

**Fodor Attila:** A Pénzügyi bizottság ülésén örömmel vettem tudomásul, hogy a bizottság befogadta az utca módosítására vonatkozó javaslatot, mert aki ismeri azt a környéket, az tudja, hogy közel akkora a forgalom, mint a Zsíroshegyi úton. Nagyon fontos gyűjtőút, azt gondoljuk, hogy ezt mindenképpen érdemes beletenni, amennyiben egyszer úgy döntünk, hogy hitelt veszünk fel.

**Kiszelné Mohos Katalin polgármester:** Köszönöm. Van-e kérdés, hozzászólás? Nincs. Akkor szavazzunk a határozati javaslatról a Pénzügyi bizottság módosító javaslatával együtt. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**133/2016. (XII. 15.) HATÁROZATA**

**Tárgy: Elvi döntés a fejlesztési hitel felvételéről**

Nagykovácsi Nagyközség Önkormányzatának Képviselő-testülete úgy dönt, hogy

1.

a település gyűjtőútjainak – Rákóczi u., Erdősétány u., Ady Endre utca felső része (Hrsz:2241) - Mátra utca eleje (Hrsz:2244) - Kálvária sétány (Hrsz:2231) a Mátra és a Bakony utcák között , Erdő u. – teljes felújítása, aszfaltozása, a biztonságos gyalogosközlekedés kialakítása, valamint vízelvezetésének megoldása céljából 400 millió forint hitel felvételét elviekben támogatja

2.

felhatalmazza a Polgármestert, hogy a fejlesztések megvalósításához szükséges hitelfelvétellel kapcsolatban a hitelintézetekkel a versenyeztetési eljárásokról szóló tárgyalásokat megkezdje.

3.

felkéri a Polgármestert, hogy a Magyarország gazdasági stabilitásáról szóló 2011. CXCIV. törvény, az adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Korm.rendelet, valamint az államháztartásról szóló 2011. évi CXCV. törvény alapján a hitelfelvétel engedélyeztetési eljáráshoz szükséges dokumentumok összeállításáról a Polgármesteri Hivatal útján gondoskodjon.

**Határidő:** 2017. február 15.

**Felelős:** polgármester

**7. napirendi pont**

**Döntés a Nagykovácsi Településüzemeltetési Kft. jogutód nélküli megszüntetéséről és a településüzemeltetési közfeladatok intézményi formában történő ellátásáról**

**Kiszelné Mohos Katalin polgármester:** Kérem mb. aljegyő asszonyt, hogy ismertesse az előterjesztést.

**dr. Halmosi-Rokaj Odett mb. aljegyző**:*Röviden ismertette az előterjesztést.*

**Kiszelné Mohos Katalin polgármester** Az előterjesztést a Pénzügyi bizottság tárgyalta. Átadom a szót elnök úrnak, hogy ismertesse a bizottság álláspontját.

**Tegzes Endre PB elnöke**: A Pénzügyi bizottság az előterjesztést hosszasan tárgyalta. Nem akartunk hirtelen döntést meghozni. Azt kértük, hogy a korábbiakban meghatározottak szerint egy év alapján döntsünk a NATÜ Kft. sorsáról. A jelenlegi feladat-ellátási szerződést hosszabbítsuk meg 2017. december 31-ig, és adjunk arra lehetőséget, hogy április 30-ig készüljön el egy olyan döntés-előkészítő anyag, mely alapján a bizottság egy jó döntést tud hozni. A módosítással 5 igen szavazattal javasolja elfogadásra a bizottság a határozati javaslatot a Képviselő-testületnek. Emellett szavaztunk a FEB ügyrendjéről és az ügyvezető asszony jutalmazásáról is, mindkét javaslatot elfogadásra javasolja a bizottság a testületnek.

**Kiszelné Mohos Katalin polgármester**: Köszönöm. Maximálisan el tudom fogadni a pénzügyi szakembereknek azt a hozzáállását, hogy teljes pénzügyi évet szeretnének vizsgálni. Ezért mindenképpen indokoltnak találom azt, amit megjelölt a Pénzügyi bizottság, hogy április 30-ig pénzügyi szempontból minden oldalról vizsgáljuk meg a NATÜ Kft. működését. Mindannyian tudjuk, hogy van még sok-sok felmerült kérdés, amelyek esetében nem kaptunk még kellő alátámasztást. Azonban én a Pénzügyi bizottság javaslatához képest módosító indítvánnyal éltem. Mégpedig azért, mert ha a bizottság javaslatát fogadjuk el, az azt jelenti, hogy jövő év december 31-ig meghosszabbítjuk a működést, de jövő év december 31-én pontosan ugyanebben a helyzetben leszünk, mint most. Ezért az én javaslatom azt jelenti, hogy december 31-ig meghosszabbítjuk, azonban közben már dönthet úgy a testület, hogy a végelszámolást elindítja. Amennyiben elindítja a végelszámolást, és a végelszámolás befejeződik, és az intézmény megalakul, akkor tud megszűnni a NATÜ Kft. Ettől függetlenül, ha nem zárul le a végelszámolás és nem tudjuk az intézményt megalapítani, akkor ezzel a döntéssel a NATÜ Kft. egész éven át tud az eddigiek szerint működni. Én azt gondolom, hogy minél előbb kellene dönteni, hiszen érthető, hogy a NATÜ-ben most óriási bizonytalanság van. Mind a dolgozók, mind pedig a vezetőség tekintetében. Kérdezem, hogy a testület tagjainak van-e kérdése, hozzászólása.

**Fodor Attila:** Csak, hogy érzékeltessük a napirend súlyát, a bizottság ezt két és fél órán át tárgyalta. Azért itt több mindenről volt szó. A bizottság elismerte azt, hogy a NATÜ Kft. az elmúlt egy évben milyen jó munkát végzett, és mennyit fejlődött. Ugyanakkor felmerült az is, hogy a bizottság mindenképpen a profit orientáltságot kéri számon a NATÜ Kft-n, holott maga a testület sem határozta meg pontosan, hogy mit várunk el tőlük. A NATÜ egy településüzemeltetéssel foglalkozó nonprofit, közhasznú társaság. Lehetséges az, ha úgy dönt a testület, hogy ezt az erősségét emeli ki a jövőben, akkor nem biztos, hogy az a szemlélet a fontos, hogy minden áron profitot várjunk el tőle. Azt gondolom, hogy amit a bizottság beterjesztett, annak volt egy olyan része is, hogy felkéri a polgármesteri hivatalt az alternatívák részletes kidolgozására és bemutatására, és azt gondolom, hogy ezt nem véletlenül kértük. Ugyanis szeretnénk látni azt, hogy azok az alternatívák, amiket folyamatosan hallunk mit jelentenek pontosan. Ezért én nem sürgetném, hogy egyéb dolgokat határozzunk meg a határozatban, és már most hozzunk döntést. Én ezt egy kicsit sürgetésnek érzem ahhoz képest, amit a bizottság határozott meg. Azt kérem, hogy a Pénzügyi bizottság által tett módosító javaslatot támogassa a Képviselő-testület.

**Kiszelné Mohos Katalin polgármester**: Azt gondolom, hogy valami félreértés van, mert nem arról van szó, hogy már most hozzunk döntést, hanem arról, amit a Pénzügyi bizottság javasolt, április 30-ig hozzunk döntést. A másik, hogy az én részemről soha nem volt bizonytalanság, hogy mit várok el a NATÜ Kft-től. Én maximálisan azt várom el, hogy a település üzemeltetési kötelező feladatát ellássa. Vállalkozni csak azután kezdjen, ha ezt maximálisan el tudta látni.

**Tegzes Endre**: Hasonlóképpen szerettem volna én is korrigálni. Az április 30. nem azt jelenti, hogy mi addig várunk. A döntés megszülethet előbb is, és amennyiben a döntés megszületik, akkor nem várunk december 31-ig.

**Gerely Gábor**: Nem szabad semmit elkapkodni, de nagyon húzni sem szabad ezt a dolgot. Azt mindannyian beláthatjuk, hogy a NATÜ Kft. erőssége az intézményi feladatok ellátása. Amellett próbálnak piaci alapra is kerülni, de az elmúlt év azt mutatja, hogy ezzel a felállással a NATÜ az intézményi feladatok ellátásában jó. Összejött egy nagyon jó gárda, jól végzik a munkájukat. Ha sokáig bizonytalanságban tartjuk ezt a csapatot, az hosszú távon semmiképpen nem jó senkinek. Ez a csapat egy érték, meg kell találnunk azt a módot, ahogy ez gazdaságosan működtethető.

**Fodor Attila**: Olvasva a határozati javaslatot, én arra gondoltam, hogy itt mi már azt tesszük bele, mintha már döntöttünk volna arról, hogy mindenáron intézményt alakítunk. De ezt majd csak akkor kellene, ha már megkaptuk az összehasonlítást, hogy milyen irányba menjünk tovább. Nekem ez olyan, mintha már nem is lennénk kíváncsiak arra, hogy milyen lehetőségek vannak még, mindenképpen intézményt alakítanánk.

**Kiszelné Mohos Katalin polgármester**: Köszönöm. Ha nincs több hozzászólás, akkor először az I. javaslatról szavazzunk.

**Megállapítom, hogy Nagykovácsi Nagyközség Önkormányzat Képviselő-testülete 1 igen, 4 nem 4 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**134/2016. (XII. 15.) HATÁROZATA**

**Tárgy: Döntés a Nagykovácsi Településüzemeltetési Kft. jogutód nélküli megszüntetéséről**

Nagykovácsi Nagyközség Önkormányzatának Képviselő-testülete úgy dönt, hogy nem szünteti meg jogutód nélkül a Nagykovácsi Településüzemeltetési Nonprofit Közhasznú Kft.-t.

**Határidő:** azonnal

**Felelős:** polgármester, jegyző

**Kiszelné Mohos Katalin polgármester:** Köszönöm. Most pedig a Pénzügyi bizottság módosító javaslatát teszem fel az általam benyújtott módosító javaslattal együtt. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 6 igen, 3 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**135/2016. (XII. 15.) HATÁROZATA**

**Tárgy: Döntés a Nagykovácsi Településüzemeltetési Kft.-vel kötött feladatellátási szerződés meghosszabbításáról**

1.

Nagykovácsi Nagyközség Önkormányzatának Képviselő-testülete úgy dönt, hogy a Nagykovácsi Településüzemeltetési Nonprofit Közhasznú Kft.-vel kötött feladatellátási szerződést 2017. december 31. napjáig meghosszabbítja azzal, hogy amennyiben a NATÜ Kft. által ellátott közfeladatokat átvevő intézmény bejegyzése megtörténik, a feladatellátási szerződés a bejegyzés napjával megszűnik.

*2.*

Felkéri a Polgármestert a Nagykovácsi Településüzemeltetési Kft. jövőbeni működésével kapcsolatos javaslat előkészítésére.

**Határidő**: 1. pont: azonnal

2. pont: 2017. ápr.30.

**Felelős**: Polgármester

**Kiszelné Mohos Katalin polgármester:** Most a NATÜ FEB ügyrendjét teszem fel szavazásra. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 8 igen, 1 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**136/2016. (XII. 15.) HATÁROZATA**

**Tárgy: Döntés a Nagykovácsi Településüzemeltetési Kft. felügyelőbizottsága ügyrendjének jóváhagyásáról**

Nagykovácsi Nagyközség Önkormányzatának Képviselő-testülete úgy dönt, hogy a Nagykovácsi Településüzemeltetési Nonprofit Közhasznú Kft. felügyelőbizottságának ügyrendjét a melléklet szerinti tartalommal jóváhagyja.

**Határidő:** azonnal

**Felelős:** polgármester

**Kiszelné Mohos Katalin polgármester:** Végül pedig a NATÜ Kft. ügyvezetőjének jutalmazását teszem fel szavazásra. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 7 igen, 2 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**137/2016. (XII. 15.) HATÁROZATA**

**Tárgy: A Nagykovácsi Településüzemeltetési Közhasznú Nonprofit Kft. ügyvezetőjének jutalmazása**

Nagykovácsi Nagyközség Önkormányzatának Képviselő-testülete úgy dönt, hogy a Nagykovácsi Településüzemeltetési Közhasznú Nonprofit Kft. ügyvezetője részére bruttó 300.000 Ft összegű jutalmat állapít meg. Felkéri a Polgármestert, hogy tegye meg a szükséges intézkedéseket.

**Határidő:** azonnal

**Felelős:** Polgármester

**Kiszelné Mohos Katalin polgármester:** Kántor Ágnes ügyvezető asszony kér szót.

**Kántor Ágnes**: FEB elnök úr késve érkezett a napirend tárgyalására, és engem vont felelősségre, hogy miért nem jeleztem a késését.

**Kiszelné Mohos Katalin polgármester:** A napirendi pont tárgyalását lezártuk, a döntéseket meghozta a Képviselő-testület. Számomra jelzés nem érkezett, hogy érkezni fog.

**Kántor Ágnes:** Nekem szólt, hogy majd érkezik, és hozzá akar szólni, de nem ért ide. Elnézést kérek.

**Kiszelné Mohos Katalin polgármester:** A FEB véleményét írásban megküldte, ezt minde4n képviselő megkapta, tehát az ő véleményük ismeretében hozta meg döntését a testület. Köszönöm szépen.

**8. napirendi pont**

**Döntés Nagykovácsi Nagyközség Önkormányzat tulajdonában lévő víziközművek 2017-2032 éves gördülő fejlesztési tervének elfogadásáról, valamint a DMRV Zrt-vel kötendő kiegészítő megállapodás aláírásáról**

**Kiszelné Mohos Katalin polgármester:** Átadom a szót dr. Halmosi-Rokaj Odett mb. aljegyző asszonynak.

**dr. Halmosi-Rokaj Odett mb. aljegyző**: *Röviden ismertette az előterjesztést.*

**Kiszelné Mohos Katalin polgármester:** Köszönöm. Az előterjesztést a Pénzügyi bizottság tárgyalta. Átadom a szót elnök úrnak, hogy ismertesse a bizottság álláspontját.

**Tegzes Endre PB elnöke:** A Pénzügyi bizottság az előterjesztést megtárgyalta és mindkét határozati javaslatot 4 igen és 1 tartózkodással elfogadásra javasolja a Képviselő-testületnek.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása.

**Honti Zoltán**: Az lenne a kérdésem, hogy abban az esetben, ha a bérleti díj megállapításra kerül hatóságilag, akkor azt tudjuk-e majd korrigálni, ha egy nagyobb eltérés lesz.

**dr. Halmosi-Rokaj Odett mb. aljegyző**: Ez egy hatósági áras bérleti díj lesz. Amennyiben azt meghatározzák, korrigálni fogjuk a Gördülő Fejlesztési Tervet.

**Kiszelné Mohos Katalin polgármester:** Van-e további kérdés, hozzászólás? Nincs. Akkor szavazzunk a határozati javaslatokról az előterjesztésben foglaltak szerint. Elsőként az I. számú határozati javaslatot teszem fel szavazásra. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 6 igen, 3 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**138/2016. (XII. 15.) HATÁROZATA**

**Tárgy:** **Döntés Nagykovácsi Nagyközség Önkormányzat gördülő fejlesztési tervének elfogadásáról**

Nagykovácsi Nagyközség Önkormányzatának Képviselő-testülete úgy dönt a 6/2016. (I. 28.) Kt. határozat visszavonásával egyidejűleg, hogya 2017-2032-ig terjedő időszakra vonatkozóan Nagykovácsi Nagyközség Önkormányzatának tulajdonában lévő víz- és szennyvízhálózatának gördülő fejlesztési tervét, a határozat mellékletét képező tartalommal jóváhagyja.

Felhatalmazza a Polgármestert a szükséges intézkedések megtételére.

**Határidő:** azonnal

**Felelős:** polgármester

**Kiszelné Mohos Katalin polgármester**: Köszönöm. Most pedig a II. határozati javaslatról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 6 igen, 3 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**139/2016. (XII. 15.) HATÁROZATA**

**Tárgy:** **Döntés a DMRV Zrt-vel kötendő Kiegészítő megállapodás aláírásáról**

Nagykovácsi Nagyközség Önkormányzatának Képviselő-testülete úgy dönt, hogy az önkormányzati tulajdonú víziközmű hálózatok tekintetében a Magyar- Energetikai és Közmű-szabályozási Hivatal által történő bérleti díj megállapításáig a DMRV Zrt.-vel (Duna Menti Regionális Vízmű Zártkörűen Működő Részvénytársaság) kiegészítő megállapodást köt. A megállapodás szerint a DMRV Zrt. által fizetendő éves bérleti díj megegyezik az adott évben az üzemeltetésre átadott víziközmű rendszeren szükséges és elvégzendő felújítási, rekonstrukciós  ráfordítások összegével, cca. évi 30 millió forinttal.

Felhatalmazza a Polgármestert és a Jegyzőt a megállapodás aláírására.

**Határidő:** azonnal

**Felelős:** polgármester, jegyző

**9. napirendi pont**

**Döntés Esztergom Város Duna-Vértes Köze Regionális Hulladékgazdálkodási Társuláshoz való csatlakozásáról**

**Kiszelné Mohos Katalin polgármester:** *Röviden ismertette az előterjesztést.*

**Kiszelné Mohos Katalin polgármester:** Köszönöm. Az előterjesztést az Ügyrendi bizottság tárgyalta. Átadom a szót elnök asszonynak, hogy ismertesse a bizottság álláspontját.

**Bánóczi Margit ÜB elnöke:** Az Ügyrendi bizottság az előterjesztést megtárgyalta és egyhangúlag elfogadásra javasolja a Képviselő-testületnek.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása. Nincs. Akkor szavazzunk a határozati javaslatról az előterjesztésben Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 8 igen, 1 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**140/2016. (XII. 15.) HATÁROZATA**

**Tárgy:** **Döntés Esztergom Város Duna-Vértes Köze Regionális Hulladékgazdálkodási Társuláshoz való csatlakozásáról**

Nagykovácsi Nagyközség Önkormányzatának Képviselő-testülete úgy dönt, hogy a Magyarország helyi önkormányzatairól szóló 2011. évi CLXXXIX. törvény (Mötv.) 47.§ (2) bekezdése, 89.§ (1)-(2) bekezdése, illetve a Duna-Vértes Köze Regionális Hulladékgazdálkodási Társulás Társulási Megállapodásának vonatkozó rendelkezései alapján - minősített többséggel hozott határozatával – hozzájárul ahhoz, hogy Esztergom Város tagként csatlakozzon a Duna-Vértes Köze Regionális Hulladékgazdálkodási Társuláshoz.

**Határidő:** azonnal

**Felelős:** polgármester

**10. napirendi pont**

**A Nagykovácsi Német Nemzetiségi Önkormányzattal kötött együttműködési megállapodás felülvizsgálata**

**Kiszelné Mohos Katalin polgármester:** *Röviden ismertette az előterjesztést.* Itt van a Német Nemzetiségi Önkormányzat elnöke, átadom neki a szót.

**dr. Klein Ferenc**: A tavalyi évben ilyenkor ugyanígy felülvizsgáltuk a megállapodást. Akkor sem, és most sem kívánt a Német Nemzetiségi Önkormányzat változtatni a megállapodáson. Úgy érezzük, hogy becsült tagja lett a nemzetiségi önkormányzat és a nemzetiségi közösség ennek a településnek, ezért köszönetünket fejezzük ki. Szeretném megköszönni a polgármesteri hivatalnak azt az áldozatos munkát, amivel a pénzügyi működésünket segíti.

**Kiszelné Mohos Katalin polgármester:** Köszönöm. A módosításokat a Német Nemzetiségi Önkormányzat határozattal is jóváhagyta. Az előterjesztést az Ügyrendi bizottság tárgyalta. Átadom a szót elnök asszonynak, hogy ismertesse a bizottság álláspontját.

**Bánóczi Margit ÜB elnöke:** Az Ügyrendi bizottság az előterjesztést megtárgyalta és egyhangúlag elfogadásra javasolja a Képviselő-testületnek.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása. Nincs. Akkor szavazzunk a határozati javaslatról az előterjesztésben Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**141/2016. (XII. 15.) HATÁROZATA**

**Tárgy: A Nagykovácsi Német Nemzetiségi Önkormányzattal kötött együttműködési megállapodás felülvizsgálata**

Nagykovácsi Nagyközség Önkormányzatának Képviselő-testülete felülvizsgálta a Nagykovácsi Német Nemzetiségi Önkormányzattal megkötött, 59/2015. (IV. 23.) számú határozatával elfogadott együttműködési megállapodást, és úgy dönt, hogy azt a mellékletben szereplő módosított tartalommal elfogadja.

**Határidő:** azonnal

**Felelős:** Polgármester

**11. napirendi pont**

**Az Öregiskola Közösségi Ház és Könyvtár Alapító Okiratának módosítása és a módosító okirat elfogadása**

**Kiszelné Mohos Katalin polgármester:** *Röviden ismertette az előterjesztést.*

**Kiszelné Mohos Katalin polgármester:** Köszönöm. Az előterjesztést az Ügyrendi bizottság tárgyalta. Átadom a szót elnök asszonynak, hogy ismertesse a bizottság álláspontját.

**Bánóczi Margit ÜB elnöke:** Az Ügyrendi bizottság az előterjesztést megtárgyalta és egyhangúlag elfogadásra javasolja a Képviselő-testületnek.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása. Nincs. Akkor szavazzunk a határozati javaslatról az előterjesztésben Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**137/2016. (XII. 15.) HATÁROZATA**

**Tárgy: Az Öregiskola Közösségi Ház és Könyvtár Alapító Okiratának módosítása és a módosító okirat elfogadása**

Nagykovácsi Nagyközség Önkormányzatának Képviselő-testülete úgy dönt, hogy az Öregiskola Közösségi Ház és Könyvtár Alapító Okiratának módosításához szükséges Módosító Okiratot és az egységes szerkezetű Alapító Okiratot a melléklet szerinti tartalommal, az Emberi Erőforrások Minisztériuma által kiadott jóváhagyástól függően, elfogadja.

Felkéri a Polgármestert és a Jegyzőt a szükséges intézkedések megtételére.

**Határidő:** azonnal

**Felelős:** polgármester, jegyző

**12. napirendi pont**

**Az Öregiskola Közösségi Ház és Könyvtár 2017. évi munkatervének elfogadása**

**Kiszelné Mohos Katalin polgármester:** Itt van Diószeghy Tünde intézményvezető asszony. Kérem, röviden ismertesse a munkatervet és a könyvtári díjszabás módosítására vonatkozó javaslatot.

**Diószeghy Tünde intézményvezető:** *Röviden ismertette a munkatervet és a könyvtári díjszabás módosítására vonatkozó javaslatát.*

**Kiszelné Mohos Katalin polgármester:** Köszönöm. Az előterjesztést az Oktatási bizottság tárgyalta. Átadom a szót elnök úrnak, hogy ismertesse a bizottság álláspontját.

**Fodor Attila OKB elnöke:** Az Oktatási bizottság az előterjesztést megtárgyalta. A bizottság örömmel vette a jól kidolgozott anyagot, amit kaptunk, és egyhangúlag elfogadásra javasolja a Képviselő-testületnek.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása. Nincs. Akkor először a munkaterv elfogadásáról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**143/2016. (XII. 15.) HATÁROZATA**

**Tárgy: Az Öregiskola Közösségi Ház és Könyvtár 2017. évi munkatervének elfogadása**

Nagykovácsi Nagyközség Önkormányzat Képviselő-testülete az előterjesztés melléklete szerinti tartalommal elfogadja az Öregiskola Közösségi Ház és Könyvtár 2017. évi munkatervét.

**Határidő**: azonnal

**Felelős**: Polgármester, Intézményvezető

**Kiszelné Mohos Katalin polgármester**: Köszönöm. Most pedig a könyvtári díjszabást teszem fel szavazásra. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**144/2016. (XII. 15.) HATÁROZATA**

**Tárgy: Öregiskola Közösségi Ház és Könyvtár könyvtári díjszabásáról**

Nagykovácsi Nagyközség Önkormányzat Képviselő-testülete az előterjesztés melléklete szerinti tartalommal elfogadja az Öregiskola Közösségi Ház és Könyvtár könyvtárhasználati szabályzatának könyvtári díjszabását.

**Határidő**: azonnal

**Felelős**: Polgármester, Intézményvezető

**13. napirendi pont**

**Nagykovácsi Kulturális Stratégiája 2017-2021 elfogadás**

**Kiszelné Mohos Katalin polgármester:** Itt van Diószeghy Tünde intézményvezető asszony. Kérem, röviden ismertesse a stratégia készítésének menetét és tartalmát.

**Diószeghy Tünde intézményvezető:** *Röviden ismertette a Kulturális Stratégia elkészítésének menetét és tartalmát.*

**Kiszelné Mohos Katalin polgármester:** Köszönöm. Az előterjesztést az Oktatási bizottság tárgyalta. Átadom a szót elnök úrnak, hogy ismertesse a bizottság álláspontját.

**Fodor Attila OKB elnöke:** Az Oktatási bizottság az előterjesztést megtárgyalta és egyhangúlag elfogadásra javasolja a Képviselő-testületnek.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása. Nincs. Akkor először a munkaterv elfogadásáról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**145/2016. (XII. 15.) HATÁROZATA**

**Tárgy: Nagykovácsi kulturális stratégiája 2017-2021 elfogadása**

Nagykovácsi Nagyközség Önkormányzat Képviselő-testülete úgy dönt, hogy elfogadja Nagykovácsi kulturális stratégiáját a 2017-2021 terjedő időszakra az előterjesztés melléklete szerinti tartalommal.

**Határidő**: azonnal

**Felelős:** Polgármester, Intézményvezető

**14. napirendi pont**

**A Lenvirág Bölcsőde és Védőnői Szolgálat Alapító Okiratának módosítása és a módosító okirat elfogadása**

**Kiszelné Mohos Katalin polgármester:** *Röviden ismertette az előterjesztést.*

**Kiszelné Mohos Katalin polgármester:** Köszönöm. Az előterjesztést az Ügyrendi bizottság tárgyalta. Átadom a szót elnök asszonynak, hogy ismertesse a bizottság álláspontját.

**Bánóczi Margit ÜB elnöke:** Az Ügyrendi bizottság az előterjesztést megtárgyalta és egyhangúlag elfogadásra javasolja a Képviselő-testületnek.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása. Nincs. Akkor szavazzunk a határozati javaslatról az előterjesztésben Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**146/2016. (XII. 15.) HATÁROZATA**

**Tárgy: Döntés a Lenvirág Bölcsőde és Védőnői Szolgálat Alapító Okiratának módosításáról és a módosító okirat elfogadásáról**

Nagykovácsi Nagyközség Önkormányzatának Képviselő-testülete úgy dönt, hogy a Lenvirág Bölcsőde és Védőnői Szolgálat Alapító Okiratának módosításához szükséges Módosító Okiratot és az egységes szerkezetű Alapító Okiratot a melléklet szerinti tartalommal elfogadja.

Felkéri a Polgármestert és a Jegyzőt a szükséges intézkedések megtételére.

**Határidő:** azonnal

**Felelős:** polgármester, jegyző

**15. napirendi pont**

**Nagykovácsi Nagyközség Önkormányzata kormányzati funkcióinak felülvizsgálata**

**Kiszelné Mohos Katalin polgármester:** *Röviden ismertette az előterjesztést.*

**Kiszelné Mohos Katalin polgármester:** Köszönöm. Az előterjesztést az Ügyrendi bizottság tárgyalta. Átadom a szót elnök asszonynak, hogy ismertesse a bizottság álláspontját.

**Bánóczi Margit ÜB elnöke:** Az Ügyrendi bizottság az előterjesztést megtárgyalta és egyhangúlag elfogadásra javasolja a Képviselő-testületnek.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása. Nincs. Akkor szavazzunk a határozati javaslatról az előterjesztésben Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**147/2016. (XII. 15.) HATÁROZATA**

**Tárgy:** **Nagykovácsi Nagyközség Önkormányzata kormányzati funkcióinak felülvizsgálata**

Nagykovácsi Nagyközség Önkormányzatának Képviselő-testülete úgy dönt, hogy a Nagykovácsi Nagyközség Önkormányzata Magyar Államkincstár által vezetett törzskönyvi nyilvántartásába az alábbi kormányzati funkciók beemelendők illetve törlendők:

Beemelendő, új kormányzati funkció

018010  Önkormányzatok elszámolásai a központi költségvetéssel

018020  Központi költségvetési befizetések

018030  Támogatási célú finanszírozási műveletek

900010  Központi költségvetés funkcióra nem sorolható bevételei államháztartáson kívülről

900020  Önkormányzatok funkcióra nem sorolható bevételei államháztartáson kívülről

900060  Forgatási és befektetési célú finanszírozási műveletek

056010  Komplex környezetvédelmi programok támogatása

Törlendő kormányzati funkció

074031  Család- és nővédelmi egészségügyi gondozás

074032  Ifjúság-egészségügyi gondozás

104030  Gyermekek napközbeni ellátása

091220  Köznevelési intézmény 1-4. évfolyamán tanulók nevelésével, oktatásával összefüggő működtetési feladatok

092120  Köznevelési intézmény 5-8. évfolyamán tanulók nevelésével, oktatásával összefüggő működtetési feladatok

Felkéri a Polgármestert és a Jegyzőt a kormányzati funkció változások törzskönyvi nyilvántartáson történő átvezetésének kezdeményezésére.

**Határidő:** azonnal

**Felelős:** polgármester, jegyző

**16. napirendi pont**

**Döntés a Száva utcai negyedik orvosi rendelő bérleti díjáról**

**Kiszelné Mohos Katalin polgármester:** *Röviden ismertette az előterjesztést.*

**Kiszelné Mohos Katalin polgármester:** Köszönöm. Az előterjesztést a Pénzügyi bizottság tárgyalta. Átadom a szót elnök úrnak, hogy ismertesse a bizottság álláspontját.

**Tegzes Endre PB elnöke:** A Pénzügyi bizottság az előterjesztést megtárgyalta és 2.500 Ft-os bérleti díj megállapítását javasolta egyhangúlag.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása. Nincs. Akkor a Pénzügyi bizottság módosító javaslatával együtt teszem fel szavazásra a határozati javaslatot. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**148/2016. (XII. 15.) HATÁROZATA**

**Tárgy: Döntés a Száva utcai negyedik orvosi rendelő bérleti díjáról**

Nagykovácsi Nagyközség Önkormányzatának Képviselő-testülete úgy dönt, hogy2017. január 1.napjával a Nagykovácsi belterület 384 hrsz. alatt nyilvántartott, természetben a Száva u. 4. szám alatt található, ingatlan nem lakás céljára szolgáló helyiségének (negyedik orvosi rendelő) bérleti díját bruttó 2.500 Ft/óra összegben határozza meg.

**Határidő**: 2017. január 1.

**Felelős**:Polgármester

**17. napirendi pont**

**Döntés a gyermekorvosi rendelő bérleti szerződéseiről**

**Kiszelné Mohos Katalin polgármester:** *Röviden ismertette az előterjesztést.*

**Kiszelné Mohos Katalin polgármester:** Köszönöm. Az előterjesztést az Ügyrendi bizottság tárgyalta. Átadom a szót elnök asszonynak, hogy ismertesse a bizottság álláspontját.

**Bánóczi Margit ÜB elnöke:** Az Ügyrendi bizottság az előterjesztést megtárgyalta és egyhangúlag elfogadásra javasolja a Képviselő-testületnek.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása. Nincs. Akkor szavazzunk a határozati javaslatról az előterjesztésben Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**149/2016. (XII. 15.) HATÁROZATA**

**Tárgy: Döntés a gyermekorvosi rendelő bérleti szerződéseiről**

Nagykovácsi Nagyközség Önkormányzatának Képviselő-testülete a Nagykovácsi 4420/115. helyrajzi számon nyilvántartott, természetben a 2094 Nagykovácsi Kaszáló u. 12-14. szám alatti gyermekorvosi rendelőre dr. Kuchárné dr. Kordé Izabella doktornővel kötött bérleti szerződést és a Jakabmedinfo Kft.-vel a bérleti szerződés módosítását jóváhagyja.

**Határidő**: azonnal

**Felelős**: polgármester

**18. napirendi pont**

**Döntés a Nagykovácsi Kossuth Lajos utca 56. szám alatti önkormányzati tulajdonba kerülő üzlethelyiség bérleti díjáról**

**Kiszelné Mohos Katalin polgármester:** *Röviden ismertette az előterjesztést.*

**Kiszelné Mohos Katalin polgármester:** Köszönöm. Az előterjesztést a Pénzügyi bizottság tárgyalta. Átadom a szót elnök úrnak, hogy ismertesse a bizottság álláspontját.

**Tegzes Endre PB elnöke:** A Pénzügyi bizottság az előterjesztést megtárgyalta és egyhangúlag elfogadásra javasolja a Képviselő-testületnek.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása. Nincs. Akkor szavazzunk a határozati javaslatról az előterjesztésben Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**150/2016. (XII. 15.) HATÁROZATA**

**Tárgy: Döntés a Nagykovácsi Kossuth Lajos utca 56. szám alatti önkormányzati tulajdonba kerülő üzlethelyiség bérleti díjáról**

Nagykovácsi Nagyközség Önkormányzatának Képviselő-testülete úgy dönt, hogy a Kossuth Lajos utca 56., 385 helyrajzi számon nyilvántartott épületben lévő, önkormányzati tulajdonba kerülő, 55 m2-es üzlethelyiség bérleti díját a 2017. évre havi 120.000 Ft + Áfa összegben határozza meg.

A bérleti díj évente, először 2018. január 1-én, a KSH által közzétett fogyasztói árindex mértékével külön döntés nélkül változik.

A Képviselő-testület felhatalmazza a polgármestert és a jegyzőt a szükséges lépések megtételére a bérleti szerződés aláírására.

**Határidő:** azonnal

**Felelős:** polgármester, jegyző

**Kiszelné Mohos Katalin polgármester:** Köszönöm szépen. Ezzel a napirendi pontoknak a végére értünk, azonban van még egy-két fontos dolog, amiról tárgyalnunk kell. A Képviselő-testület januárban határozza meg első féléves munkatervét, ezért most jelzem, hogy a januári testületi ülés január 26-án, csütörtökön 17 órakor lesz. Van egy másik kérdés, ami mindannyiunkat nagyon foglalkoztat, és a Pénzügyi bizottság ülésén is felmerült már, ez pedig az, hogyan valósíthatnánk meg Nagykovácsiban jégpályát. Ezt alpolgármester asszony vizsgálta, át is adom neki a szót.

**Szemesy Barbara alpolgármester**: Köszönöm. Diószeghy Tündével kezdtünk bele ebbe a nem könnyű feladatba. Próbáltunk már az adventi időszakra jégpályát varázsolni Nagykovácsiba, de sajnos nem sikerült. Viszont most nyílt egy lehetőségünk, hogy egy „rendes” jégpályát tudnánk ide hozni. A mérete 10 x 18 m, 8 hétre tudnánk megkapni. December 28-án bontják a mikulásgyárban, és onnan kerülne át ide. Kb. 2 nap alatt fagyna le, tehát 30-ra már működőképes jégpályát tudnánk biztosítani. Helyszínnek az iskola kertje bizonyult a legmegfelelőbbnek. Körbe is van kerítve, és egy kamera is őrizné a pályát. Az iskolával egyeztettünk, nagyon örülnének neki. Délután 4 óráig csak az iskola és az óvoda használná, délután nyílna meg a nagyközönségnek. Az üzemeltetését a NATÜ Kft. végezné. Alapfelszerelésként kínálják ehhez a jégpályához a körülötte lévő palánkot, a világítást, egy nagy zárt konténert a három generátornak, egy sátrat a személyzetnek és 60 pár bérelhető korcsolyát. Műszaki előkészítésre viszont szükség van. A 3 x 63 Ampert ki kell vinnünk az iskola épületéből, ezt a NATÜ munkatársai vállalták, ez komoly földmunkával jár. Illetve Mátyus Attilát kértem meg, mert egy sík terepet kell kialakítani a területen. A vendéglátást Grubits György biztosítaná. Ennek az ára 8 hétre 2,5 millió Ft + ÁFA. Ehhez jön még a kb. 300 ezer Ft-os áramdíj és a földkábel kiépítésének az ára ami 150 ezer Ft. A belépődíjat polgármester asszonnyal egyeztetve úgy gondoltuk, hogy a gyerekeknek ingyenes lenne, a felnőttektől és a korcsolya bérlésért pedig kérnénk 500 Ft-ot alkalmanként.

**Kiszelné Mohos Katalin polgármester:** Annyit elmondanék, hogy a mai napon itt járt a KLIK igazgatója, és szóba hoztam ezt a dolgot, azt mondta, hogy ennek semmi akadálya. A másik, hogy felvettük a kapcsolatot a DMRV-vel, hogy szabályosan tudjunk a tűzcsapról vizet vételezni.

**Fodor Attila:** Örömmel hallom ezt a lehetőséget. A magam részéről biztos, hogy támogatni fogom. Azonban egy kérdésem lenne még. A terület ki lesz egyenlítve, viszont mi lesz, ha felszedjük a korcsolyapályát. Be lesz füvesítve? Erre is feltétlenül gondolni kell majd, mert ennek is lesz anyagi vonzata.

**Kiszelné Mohos Katalin polgármester:** Hozzátenném, hogy van egy lakossági kezdeményezés is. Visy Ferenc kezdeményezte, hogy szeretnének a Domb utca Vértes utca Erdő sétány övezte önkormányzati területen egy természetes jégpályát megvalósítani. Ezt is körül járták kollégáim, a felelősségi kérdések is tisztázódtak. Úgy gondolom, hogy most döntenünk kellene mindkét kérdésben. Akkor kérem képviselőtársaimat, hogy véleményszavazással döntsünk először az iskola udvarán megvalósítandó jégpályáról. Indítható a szavazás.

Megállapítom, hogy a Képviselő-testület 9 igen szavazattal támogatja az iskola udvarán megvalósítandó jégpályát.

Most kérem, hogy a lakossági kezdeményezés támogatásáról szavazzunk. Indítható a szavazás.

Megállapítom, hogy a Képviselő-testület 9 igen szavazattal támogatja a lakossági kezdeményezést a jégpálya megvalósítására.

Köszönöm szépen. Ezzel a 2016. évi utolsó ülésünket bezárom. Mindenkinek békés, boldog, meghitt karácsonyi ünnepeket kívánok és nagyon sikeres, boldog újévet. Köszönöm mindenkinek az egész évi munkát, és valamennyi nagykovácsi lakosnak, aki akár véleményével, javaslatával, munkájával hozzájárult ahhoz, hogy Nagykovácsi fejlődjön, jobbá, szebbé váljon.

K.m.f.

Kiszelné Mohos Katalin Papp István

 polgármester jegyző